Komisijos reglamentas (EEB) Nr. 537/70
1970 m. kovo 23 d.
leidžiantis valstybėms narėms imtis priemonių nukrypstant nuo kokybės standartų, taikomų skirtų pražydinti svogūnėlių, gumbasvogūnių ir gumbavaisių eksportui į trečiąsias šalis, tam tikrų reikalavimų
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1968 m. vasario 27 d. Tarybos reglamentą (EEB) Nr. 234/68 [1] dėl bendro augančių medžių ir kitų augalų, svogūnėlių, šaknų ir kitų augalų dalių, skintų gėlių bei dekoratyvinių žalumynų rinkos organizavimo,
atsižvelgdama į 1968 m. kovo 12 d. Tarybos reglamentą (EEB) Nr. 315/68 [2], nustatantį skirtų pražydinti svogūnėlių, gumbasvogūnių ir gumbavaisių kokybės standartus, su pakeitimais, padarytais Reglamentu (EEB) Nr. 448/69 [3], ypač į jo 2 straipsnio 2 dalį,
kadangi pagal Reglamento (EEB) Nr. 315/68 2 straipsnio 2 dalį valstybėms narėms gali būti leidžiama imtis priemonių nukrypstant nuo kokybės standartų tam tikrų reikalavimų, kad eksportuotojai galėtų patenkinti tam tikrų trečiųjų šalių prekybos reikalavimus;
kadangi Reglamentu (EEB) Nr. 315/68 nustatyti kokybės standartai tam tikrais atvejais neleidžia patenkinti trečiųjų šalių prekybos reikalavimų; kadangi, jei minėti prekybos reikalavimai yra stabilūs ir pastovūs, valstybėms narėms turėtų būti leidžiama juos tenkinti neribotą laiką;
kadangi šiame reglamente numatytos priemonės atitinka Gyvų augalų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Valstybėms narėms leidžiama imtis tam tikrų priemonių nukrypstant nuo kokybės standartų, taikomų šių skirtų pražydinti svogūnėlių, gumbasvogūnių ir gumbavaisių eksportui į trečiąsias šalis:
Freesia Ragioneri
Freesia Refracta Alba
Freesia Buttercup
Gladioli, su dideliais žiedais
Gladioli primulinus
Gladioli Heraut
Gladioli Papillon
Iris"Wedgwood"
Iris recticulata
Tulipa
Tulipa"Cordell Hull"
Tulipa"American Flag"
Tulipa"Montgomery".
2. Šio straipsnio 1 dalyje minėtų priemonių, kuriomis leidžiama nukrypti, gali būti imtasi tik rūšiuojant pagal dydį ir tik pagal šio reglamento priede nurodytas sąlygas bei dydžius.
2 straipsnis
Šis reglamentas įsigalioja 1970 m. birželio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1970 m. kovo 23 d.